**Izziņa par atzinumos sniegtajiem iebildumiem**

**Ministru kabineta rīkojuma projektam**

**„Par valstij piederošā nekustamā īpašuma “V880” Bērzaunes pagastā, Madonas novadā,**

**nodošanu Madonas novada pašvaldības īpašumā”**

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019.gada 25.oktobra (elektroniskā saskaņošana)2019.gada 13.novembra (elektroniskā saskaņošana) |
| Saskaņošanas dalībnieki | Tieslietu ministrija |
| Finanšu ministrija |
| Vides aizsardzības un reģionālās attīstības ministrija |
| Latvijas Pašvaldību savienību |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas 2019. gada 11.oktobra atzinums Nr.12/A-7/4811Finanšu ministrijas 2019.gada 1.novembra atzinums Nr.10.1-6/7-1/1236Finanšu ministrijas 2019.gada 2.decembra atzinums Nr. 10.1-6/7-1/1410 (priekšlikums). |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1.  |  | **Finanšu ministrijas** 2019. gada 11. oktobra atzinums Nr.12/A-7/4811 1.punkts.Saskaņā ar Publiskas personas mantas atsavināšanas likuma 42.1 panta pirmo daļu valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. Ievērojot minēto, lūdzam papildināt rīkojuma projekta jaunu 4.1.apakšpunktu šādā redakcijā: “4.1. ierakstīt nekustamo īpašumu zemesgrāmatā uz valsts vārda Satiksmes ministrijas personā vienlaikus ar Madonas novada pašvaldības īpašuma tiesību nostiprināšanu;” un attiecīgi līdzšinējo 4.1. un 4.2.apakšpunktu pārsaucot par 4.2. un 4.3.apakšpunktu. | **Iebildums ir ņemts vērā.****Attiecīgi precizēts rīkojuma projekts.** | **Rīkojuma projekta 4.1.apakšpunkts:****“4.1.** **ierakstīt nekustamo īpašumu zemesgrāmatā uz valsts vārda Satiksmes ministrijas personā vienlaikus ar Madonas novada pašvaldības īpašuma tiesību nostiprināšanu;”**  |
| 2. |  | **Finanšu ministrijas** 2019. gada 11. oktobra atzinums Nr.12/A-7/4811 2.punkts.Anotācijas I sadaļas 2.punktā ir norādīts, ka nekustamais īpašums “V880”, Bērzaunes pagastā, Madonas novadā (nekustamā īpašuma kadastra Nr.7046 008 0433, turpmāk – Nekustamais īpašums) nav ierakstīts zemesgrāmatā, tādēļ lūdzam izvērtēt, vai nekustamais īpašums ir valstij piederošs vai piekrītošs un nepieciešamības gadījumā atbilstoši precizēt rīkojuma projektu. | **Panākta vienošanās.**Atbilstoši Anotācijas I sadaļas 2.punktā minētajam par nekustamā īpašuma piederības fakta konstatēšanu valstij pēc likuma rīkojuma projekts ir saglabāts saskaņošanai piedāvātajā redakcijā. |  |
| 3. |  | **Finanšu ministrijas** 2019. gada 11. oktobra atzinums Nr.12/A-7/4811 3.punkts.Atbilstoši Ministru kabineta 2009.gada 15.decembra instrukcijai Nr.19 “Tiesību akta projekta sākotnējās ietekmes izvērtēšanas kārtība instrukcija” anotācijas III sadaļas ailē “izmaiņas, salīdzinot ar vidēja termiņa budžeta ietvaru” n+1 vietā jābūt 2020.gadam un n+2 gadam – 2021.gadam. | **Iebildums ir ņemts vērā.**  | **Attiecīgi precizēta anotācija.** |
| 4. |  | **Finanšu ministrijas** 2019. gada 11. oktobra atzinums Nr.12/A-7/4811 4.punkts.Anotācijas III sadaļā 8.punktā jāprecizē norādītās valsts budžeta apakšprogrammas 23.06.00 nosaukums, kas ir “Valsts autoceļu uzturēšana un atjaunošana”. | **Iebildums ir ņemts vērā. Attiecīgi precizēta anotācija.** | Nekustamā īpašuma nodošana tiks organizēta esošā valsts akciju sabiedrības „Latvijas Valsts ceļi” budžeta ietvaros un izdevumi tiks segti no valsts budžeta programmas 23.00.00 „Valsts autoceļu fonds” apakšprogrammas 23.06.00 „**Valsts autoceļu uzturēšana un atjaunošana**” līdzekļiem. |
| 5. |  | **Finanšu ministrijas** 2019. gada 11. oktobra atzinums Nr.12/A-7/4811 priekšlikumi.Papildus izsakām priekšlikumu precizēt rīkojuma projekta 1.punktu atbilstoši Ministru kabineta 2018.gada 12.jūnija sēdes protokola Nr.28, 31.§, 2.punktam, kurš nosaka, ja valsts nekustamo īpašumu plānots nodot bez atlīdzības pašvaldības īpašumā kādai no likuma “Par pašvaldībām” 15.panta pirmajā daļā minētajām pašvaldību autonomajām funkcijām, Ministru kabineta rīkojumā jāietver vispārīga atsauce uz likuma “Par pašvaldībām” 15.panta pirmo daļu, bet anotācijā jāiekļauj pamatojums, kādai atvasinātas publiskas personas funkcijai nekustamais īpašums tiks izmantots. Minētā kārtība nav attiecināma, ja valsts nekustamo īpašumu plānots nodot bez atlīdzības pašvaldības īpašumā palīdzības sniegšanai dzīvokļa jautājumu risināšanā likumā “Par palīdzību dzīvokļa jautājumu risināšanā” noteiktajos gadījumos. | **Priekšlikums ir ņemts vērā.**  | **Attiecīgi precizēts rīkojuma projekts un papildināta anotācija.** |
| 6. |  | **Finanšu ministrijas** 2019. gada 11. oktobra atzinums Nr.12/A-7/4811 priekšlikumi.Vienlaikus vēršam uzmanību, ka saskaņā ar Madonas novada pašvaldības domes 2019.gada 28.marta lēmumu Nr.123 “Par valsts vietējā autoceļa V880 “Bērzaune – Viesūnēni -Zīdiņi” posma no km 0,11 līdz km 0,45 pārņemšanu bez atlīdzības Madonas novada pašvaldības īpašumā” rīkojuma projektā norādītā nekustamā īpašuma nepieciešamību Madonas novada pašvaldība pamatojusi arī ar likuma “Par pašvaldībām” 15.panta pirmās daļas 10.punktā noteikto pašvaldības autonomo funkciju - sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu. Ievērojot minēto, lūdzam precizēt anotācijas I sadaļas 1.punktā norādīto pamatojumu, kā arī anotācijas I sadaļas 2.punktā un II sadaļas 1. un 2.punktā ietverto informāciju. | **Priekšlikums ir ņemts vērā.**  | **Attiecīgi papildināta anotācija.** |
| 7. |  | **Finanšu ministrijas** 2019.gada 1.novembra atzinums  Nr. 10.1-6/7-1/1236 1.punkts.Izziņā ir norādīts, ka atbilstoši likuma „Par autoceļiem” 4. panta pirmajā daļā noteiktajam un uz šā likuma pamata izdoto Ministru kabineta 2009. gada 29. septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādītajam valsts autoceļš V880 “Bērzaune-Viesūnēni-Zīdiņi” 13,5 km kopgarumā ir Latvijas Republikas īpašums (nekustamais īpašums ir valstij piederošs nevis piekrītošs).Publiskas personas mantas atsavināšanas likuma (turpmāk – Likums) 42.1 panta pirmajā daļā ir noteikts, ka valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu.Ņemot vērā iepriekš minēto lūdzam precizēt Rīkojuma projektu un anotāciju neatsaucoties uz Likuma 42.1 pantu. | **Iebildums ir ņemts vērā.** | **Attiecīgi precizēts rīkojuma projekts un anotācija.** |
| 8. |  | **Finanšu ministrijas** 2019.gada 1.novembra atzinums  Nr. 10.1-6/7-1/1236 2.punkts.Lūdzam precizēt Rīkojuma projektā minēto atsauci uz likumu “Par pašvaldībām”  atbilstoši  Ministru kabineta 2018.gada 12.jūnija sēdes protokola Nr.28, 31.§, 2.punktam, kas nosaka: “…ja valsts nekustamo īpašumu plānots nodot bez atlīdzības pašvaldības īpašumā kādai no likuma “Par pašvaldībām” 15.panta pirmajā daļā minētajām pašvaldību autonomajām funkcijām, Ministru kabineta rīkojumā jāietver vispārīga atsauce uz likuma “Par pašvaldībām” 15.panta pirmo daļu, bet Ministru kabineta rīkojuma projekta sākotnējās ietekmes novērtējuma ziņojumā (anotācijā) jāiekļauj pamatojums, kādai atvasinātas publiskas personas funkcijai nekustamais īpašums tiks izmantots. Minētā kārtība nav attiecināma, ja valsts nekustamo īpašumu plānots nodot bez atlīdzības pašvaldības īpašumā palīdzības sniegšanai dzīvokļa jautājumu risināšanā likumā “Par palīdzību dzīvokļa jautājumu risināšanā” noteiktajos gadījumos.”  | **Iebildums ir ņemts vērā.** | **Attiecīgi precizēts rīkojuma projekts.** |
| 9. |  | **Finanšu ministrijas** 2019.gada 2.decembra atzinums Nr. 10.1-6/7-1/1410 priekšlikumi.Likuma „Par autoceļiem” 4. panta pirmā daļa noteic, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, kas nodots valsts akciju sabiedrības „Latvijas Valsts ceļi” pārziņā. Savukārt Ministru kabineta 2009.gada 29.septembra noteikumi Nr.1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” precizē konkrēti, kuri autoceļi vai to posmi pieder valstij. Līdz ar to konkrētais autoceļš pieder valstij uz likuma pamata. Civillikuma 1477.panta otrā daļa noteic, ka lietu tiesības, kas pastāv uz likuma pamata, ir spēkā arī bez ierakstīšanas zemes grāmatās. Tādējādi secināms, ka konkrētais autoceļš var nebūt ierakstīts zemesgrāmatā, jo ikviens var konstatēt, vai tas pieder vai nepieder valstij.Kad valsts autoceļi tiek atsavināti pašvaldībai bez atlīdzības, ir piemērojams Publiskas personas mantas atsavināšanas likuma (turpmāk – Atsavināšanas likums) regulējums, proti, šī likuma 42.un 43.pants. Ņemot vērā, ka valsts autoceļiem mainīsies īpašnieks, lai nodrošinātu tiesisko skaidrību, kā arī darījumu secīgumu zemesgrāmatā, valsts autoceļi ir ierakstāmi zemesgrāmatā. Civillikuma 927.pants nosaka, ka īpašums ir pilnīgas varas tiesība par lietu, t. i. tiesība valdīt un lietot to, iegūt no tās visus iespējamos labumus, ar to rīkoties un noteiktā kārtā atprasīt to atpakaļ no katras trešās personas ar īpašuma prasību. Līdz ar to secināms, ka valsts kā īpašnieks ar savu nekustamo īpašumu var rīkoties jebkādā veidā, kas nav aizliegts ar likumu. Savukārt ņemot vērā Zemesgrāmatu likuma 5.pantu, kas noteic, ka lietu tiesības, kas pastāv uz likuma pamata (Civillik. 1477.p.), var arī nostiprināt zemesgrāmatās pēc to personu vēlēšanās, kam šīs tiesības pieder. Līdz ar to secināms, ka valsts kā īpašnieks var pilnvarot pašvaldību ierakstīt autoceļus zemesgrāmatā. Ņemot vērā minēto, ierakstīšanu zemesgrāmatā var veikt gan pati valsts, gan arī pilnvarot to darīt pašvaldību, ja pašvaldībai bez atlīdzības tiek atsavināts valsts nekustamais īpašums, kas pieder valstij uz likuma pamata. Saskaņā ar Atsavināšanas likuma 42.panta 2.7 daļā noteikto šajā pantā minētajos gadījumos publiskas personas vai atvasinātas publiskas personas iestādes ir atbrīvojamas no kancelejas nodevas samaksas par īpašuma tiesību nostiprināšanu zemesgrāmatā. Ņemot vērā visu iepriekš minēto, lūdzam anotāciju papildināt ar detalizētāku informāciju par pilnvarojumu pašvaldībai veikt valsts nekustamā īpašuma ierakstīšanu zemesgrāmatā. | **Priekšlikums ir ņemts vērā. Attiecīgi papildināta anotācija.** | Anotācijas I sadaļas 2.punkts.Ievērojot Civillikuma 927.pantu, kas nosaka, *ka īpašums ir pilnīgas varas tiesība par lietu, t. i. tiesība valdīt un lietot to, iegūt no tās visus iespējamos labumus, ar to rīkoties un noteiktā kārtā atprasīt to atpakaļ no katras trešās personas ar īpašuma prasību*, valsts kā īpašnieks var pilnvarot pašvaldību ierakstīt nekustamo īpašumu zemesgrāmatā. Zemesgrāmatu likuma 5.pants noteic, *ka lietu tiesības, kas pastāv uz likuma pamata (Civillik. 1477.p.), var arī nostiprināt zemesgrāmatās pēc to personu vēlēšanās, kam šīs tiesības pieder.* Tādējādi ar rīkojuma projektu Madonas novada pašvaldība tiek pilnvarota valsts vārdā veikt nekustamā īpašuma ierakstīšanu zemesgrāmatā uz valsts vārda Satiksmes ministrijas personā.  |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sandra Siliņa, Satiksmes ministrijas Juridiskā departamenta

Nekustamo īpašumu nodaļas vecākā referente

Tālr.67028031, e-pasts: sandra.silina@sam.gov.lv